Държавен вестник, бр. 8, 2019 г., стр. 19

БРОЙ  8	
Д Ъ Р Ж А В Е Н  В Е С Т Н И К 	
СТР.  19  
8. под корпуса на кораб.
Чл. 63. (1) Водолазните спускания при 
температура на въздуха под 0 °С се извършват 
само с автономно оборудване. 
(2) При спускане под вода в условия на 
ниски температури е необходимо да се вземат 
мерки за предпазване на вентилите, редукто-
рите, изпускателните и дихателните клапани 
от замръзване. 
(3) Водолазни спускания в зимни условия 
се извършват при температура на въздуха не 
по-ниска от -10 °С.
Чл. 64. За спускане под лед е необходимо 
да се пробие отвор в леда с размери 2 на 2 
метра без остри краища. Краят на отвора се 
обезопасява.
Чл. 65. (1) Забранява се спускането на 
водолаз при наличие на движещи се ледени 
блокове (ледоход). 
(2) В случаи, свързани със спасяване на 
хора, спускането на водолаза се разрешава 
при вземане на всички мерки за сигурност.
Чл. 66. Забранява се спускането на водолаз 
в заразени, отровни, агресивни или радиоак-
тивни води. 
Чл. 67. Водолазни спускания в неблагопри-
ятни метеорологични условия се извършват 
при вълнение до три бала и вятър до четири 
бала (7 метра в секунда).
Чл. 68. Водолазни спускания в бързотечащи 
води се изпълняват при скорост на течението 
до 1,5 метра в секунда. При по-голяма скорост 
на течение на мястото за работа се поставят 
защитни устройства.
Чл. 69. Към специфичните условия за про-
веждане на водолазни спускания в планина 
се отнасят: пониженото атмосферно наляга-
не, съставляващо на височина 1000 м 0,089 
МРа, на 2000 м – 0,078 МРа, на 3000 м – 0,069 
МРа, на 4000 м – 0,06 МРа, на 5000 м – 0,053 
МРа, стръмните брегове на езерата и реките, 
неравното дъно, хладните подводни течения, 
възможностите за каменопади и свличания 
и наличието на сухи речни русла, по които 
може внезапно да придойде вода.
Чл. 70. (1) При извършване на водолазни 
спускания в планински условия водолазите 
са длъжни да се адаптират към пониженото 
атмосферно налягане и извършват декомпре-
сия съгласно приложение № 7. 
(2) Признаците за адаптация са намаля-
ването или изчезването на симптомите на 
планинските болести (шум в ушите, виене на 
свят, слабост, кръвотечение от носа и ушите). 
(3) Ако водолазът не се е адаптирал или 
има оплаквания, не се допуска до спускане.
Чл. 71. (1) При силно намалена видимост 
под вода задължително се използва сигнално 
въже между водолазите и осигуряващия. 
(2) Водолазите, работещи в група, се оси-
гуряват помежду си със сигнално въже.
Чл. 72. При извършване на водолазни ра-
боти през нощта задължително се осигурява 
персонално водолазно осветление за всеки 
водолаз. Водолазите поддържат връзка по-
между си със сигнално осигурително въже с 
дължина 1500 мм и ∅ 6 – 10 мм.
Чл. 73. При водолазни работи под кораби 
задължително се използва подкилно въже. 
Допуска се работа под кила на кораба при 
разстояние между кила и грунда не по-малко 
от 2 м при вълнение до 1 бал.
Чл. 74. Редът за изпълнение на водолазни 
работи при специализирани полицейски опе-
рации се определя в съответствие с допълни-
телно изготвен и утвърден план, в който се 
допуска отклонение от разпоредбите на тази 
инструкция.
Чл. 75. (1) Времето за пребиваване под вода 
и под повишено налягане в барокамерите се 
отразява във водолазния дневник по чл. 7, 
ал. 3 и в личната водолазна книжка – образец 
приложение № 8. 
(2) В срока за продължителността на во-
долазната работа не се зачитат часовете за:
1. лечебна рекомпресия;
2. пребиваване под вода в периода на 
първоначалното обучение по водолазно дело.
Раздел VІ
Специализирани подводни работи
Чл. 76. (1) Специализирани подводни ра-
боти са подводни работи, изискващи допъл-
нителни водолазни квалификации:
1. подводно рязане; 
2. подводно заваряване;
3. подводни взривни работи;
4. спускане на водолаз от вертолет;
5. други водолазни работи.
(2) Специализираните подводни работи се 
извършват от водолази с допуск поне „водо-
лаз – І степен“, преминали специално обуче-
ние за извършване на дейността и работа със 
съответното специално оборудване.
Чл. 77. Специализираните подводни ра-
боти се извършват планово, като в плана се 
включват теми по основни и специални мерки 
за безопасност, ред за действие при работа 
и инцидент.
Раздел VІІ
Учебни спускания
Чл. 78. Учебните спускания се провеждат 
в специално оборудвани тренировъчни ба-
сейни (кули) от брега, пирса или специално 
оборудвани за целта отсеци на кораб.
Чл. 79. За спускане под вода се допускат 
обучаеми лица, които са получили медицин-
ски допуск.
Чл. 80. (1) При спускане на обучаемите от 
брега или пирса дъното в района на спускането 
трябва да е добре обследвано и почистено от 
стърчащи предмети.